নদিয়ায় মদ্যপ আরপিএফ কর্মীর তাণ্ডব, পুলিশকর্মীকে মারধর

রূপম রায়, নদিয়া: বর্ষবরণের (New Year) রাতে শান্তিপুর রেলওয়ে স্টেশনে (Shantipur Railway Station) মদ্যপ আরপিএফ (RPF) কর্মীর তাণ্ডব। আরপিএফ কর্মীর হাতে আহত শান্তিপুর থানার (Shantipur Thana) এক গাড়ি চালক এবং বিএসএফে কর্মরত এক যুবক।

জানা গিয়েছে, রাতে শান্তিপুর স্টেশনের আরপিএফ কর্মী পলাশ কুমার নন্দী মদ্যপ অবস্থায় শান্তিপুর থানার এক ড্রাইভারকে প্রহার করছিলেন। সেই সময় বিএসএফের কর্মরত ওই যুবক ট্রেন থেকে নেমে দেখেন যাকে প্রহার করা হচ্ছে তিনি ওই যুবকের বন্ধু। সমস্ত ঘটনা মোবাইলে রেকর্ড করেন ওই বিএসএফে কর্মরত যুবক।

আরও পড়ুন: বর্ষবরণে ভূস্বর্গে তুষারপাত, খুশি পর্যটকরা

এরপর আরপিএফ কর্মীকে জিজ্ঞাসা করলে আরপিএফ কর্মী চড়াও হয় তার ওপরেও এবং এলাকার বেশ কিছু লোকজনও চড়াও হয়। ঘটনায় গুরুতর আহত হয় শান্তিপুর থানার ওই গাড়িচালক এবং বিএসএফে কর্মরত যুবক। পরবর্তীতে শান্তিপুর হাসপাতালে তারা চিকিৎসাধীন ।

ঘটনায় রাতেই শান্তিপুর হাসপাতালে উপস্থিত হয়ে শান্তিপুর থানার পুলিশ। গোটা ঘটনা জানানো হয় পুলিশে। ঘটনায় আরপিএফ কর্মীর সঙ্গে কথা বলার চেষ্টা করছে পুলিশ।  শান্তিপুর থানার পুলিশের সঙ্গে তদন্ত করছে আরপিএফ।

দেখুন অন্য খবর-