দুই নাবালককে পাচারের আগেই উদ্ধার করল আরপিএফ, ঠিক কী ঘটনা?

কাটোয়া: দুই স্কুল পড়ুয়াকে ভিনরাজ্যে পাঠানোর অপপ্রয়াসে জল ঢেলে কাটোয়া আরপিএফ পেল বড় সাফল্য। জানা গিয়েছে, মালদার হরিশ্চন্দ্রপুরের দুই স্কুল পড়ুয়া দিলুয়ার হোসেন (১৫) ও আনজারুল আলম (১৬) কে একটি পাচার চক্র গোয়াতে কাজের প্রলোভনে নিয়ে যাওয়ার পরিকল্পনা করছিল। তাদের উদ্দেশ্য ছিল পরে অন্যত্র পাচার করে দেওয়া। এমনটাই জানা গিয়েছে আরপিএফ সূত্রে।

কাটোয়া আরপিএফ সূত্রে খবর,  ওই দুই নাবালক স্থানীয় একজনের মাধ্যমে অপরিচিত এক ব্যক্তির সঙ্গে পরিচয় করেন। ওই ব্যক্তি তাদের আশ্বস্ত করেন যে, গোয়াতে গেলে ভালো টাকা উপার্জন হবে। পরিবারের অনুমতি ছাড়াই তিস্তা-তোর্সা এক্সপ্রেসে উঠে কলকাতার উদ্দেশ্যে যাত্রা শুরু করে তারা। সঙ্গে ছিলেন আরও এক ব্যক্তি, যিনি দুই নাবালককে নিয়ে যাওয়ার নির্দেশ পেয়েছিলেন বলে জানা গিয়েছে। তবে ট্রেন চলাকালে সে ব্যক্তি আগেই নেমে আসেন।

আরও পড়ুন: ‘ব্যাঙ্কের লকারে’ মা দুর্গার মূর্তি, পুলিশি পাহারায় পুজো! কেন এই নিয়ম জয়পুর রাজবাড়ির পুজোতে?

তাদের পরিবার তাদের খোঁজ না পেয়ে ১৩৯ নম্বরে ফোন করে অভিযোগ জানালে কাটোয়া আরপিএফ তৎপর হয়ে ওঠে। আরপিএফের ওসি আশুতোষ বন্দ্যোপাধ্যায়ের নেতৃত্বে তিস্তা-তোর্সা এক্সপ্রেস ট্রেনের পিছনের জেনারেল কোচ থেকে দুই নাবালককে উদ্ধার করা হয়। আরপিএফ সূত্রে জানানো হয়েছে,  একটি বড় মাফিয়া চক্র রয়েছে। যারা নাবালকদের পাচারের উদ্দেশ্যে বিভিন্ন জায়গায় নিয়ে যাচ্ছে। তবে কাটোয়া আরপিএফের তৎপরতায় সময়মত তাদের উদ্ধার করা সম্ভব হয়। এদিন এই দুই যুবককে বর্ধমান পাঠানো হচ্ছে। তাদের পরে পরিবারের হাতে হস্তান্তর করা হয়।

দেখুন খবর: